) зыIоу узэрихьылIэрэр мэкIэ дэд. Джащ фэд, бжъэдыгъу диалектым мэкъэзэращэ сатыриплIыр махэ къыщыхъугъ – чылэ зэфэшъхьафхэм жьы зыкIэт макъэхэр къызщаIорэ гущыIэхэр щызэтефэжьхэрэп. КIэкIэу къэпIон хъумэ, зыцIэ къетIогъэ диалектхэм арыгущыIэхэрэм янахьыбэ дэдэмэ литературабзэр шъхьафитэу ашIэ ыкIи ащыкIэ еджапIэм, IофшIапIэм ыкIи нэмыкIрэ общественнэ чIыпIэхэм ащэгущыIэх. Ащ диалектхэм япшъэрылъхэри нахь къыгъэмэкIагъ. Диалектизмэхэр анахьэу зыщагъэфедэхэрэр унэгъо кIоцIыр, зэлъэпкъэгъухэр зыщызэдэгущыIэхэрэр ары. НэмыкIэу къэпIон хъумэ, ащ фэдэ диалектым илIыкIохэм диглосснэ жабзэр аIулъ, сыда пIомэ чIыпIэу зэрыфэхэрэм елъытыгъэу фаехэмэ диалект жабзэр, фаехэмэ литературабзэр агъэфедэн алъэкIы.